John Herschel Glenn Jr (18 Julai 1921 – 8 Desemba 2016) alikuwa mwanaanga na mwanasiasa kutoka nchini Marekani. Anajulikana sana kwa kuwa Mmarekani wa kwanza kuzunguka Dunia kwenye mwaka 1962 kama mwanaanga NASA. Baada ya kazi yake kama mwanaanga, aliingia kwenye siasa na aliwahi kuwa Seneta kutoka jimbo lake la Ohio miaka 1974-1999. Mnamo 1998, alirushwa kwenye anga-nje mara ya pili akiwa na umri wa miaka 77, akijitolea kwa utafiti kuhusu athira ya hali isiyo na graviti kwa wazee. Yeye ndiye mtu wa zamani zaidi katika anga za juu. Glenn alizaliwa huko Cambridge, Ohio, akiwa ni mtoto wa John Glenn, Sr. na Teresa Sproat. Alilelewa huko New Concord, Ohio . Glenn alisoma uhandisi katika Chuo cha Muskingum . Alipokea leseni yake ya urubani mnamo 1941. Alipokea Shahada ya Sayansi katika Chuo cha Muskingum. Glenn alijiunga na Jeshi la Wanamaji wakati wa Vita Kuu ya Pili mnamo 1942 na kuwa rubani. Baada ya muda mfupi alihamia Jeshi la Marines. Alihudumia kama rubani katika mapignao kwenye Bahari ya Pasifiki. Glenn alikaa jeshini baada ya vita akashiriki katika Vita ya Korea. Baada ya vita alikuwa rubani kwa ndege mpya za majaribio.